ai4bharat/Pralekha huggingface dataset:
മന്ത്രിസഭ
സമാധാനപരമായ ആവശ്യങ്ങള്ക്കു വേണ്ടി ബഹിരാകാശം വിനിയോഗിക്കുന്നതു സംബന്ധിച്ച ഇന്ത്യാ- ബഹറൈന് സഹകരണ ധാരണാപത്രത്തിന് മന്ത്രിസഭാ അനുമതി
സമാധാനപരമായ ആവശ്യങ്ങള്ക്കു വേണ്ടി ബഹിരാകാശം വിനിയോഗിക്കുന്നതിന് ഇന്ത്യയും ബഹറൈനും തമ്മില് സഹകരിക്കുന്നതിനുള്ള ധാരണാപത്രത്തിലെ വിശദാംശങ്ങള് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം വിലയിരുത്തി.
2019 മാര്ച്ച് 11ന് ബെംഗളൂരുവില് ഇന്ത്യയും മാര്ച്ച് എട്ടിന് മനാമയില് ബെഹറൈനും ധാരണാപത്രത്തില് ഒപ്പിട്ടു.
വിശദാംശങ്ങള്
· ബഹിരാകാശ ശാസ്ത്രം, സാങ്കേതികവിദ്യ, ഭൂമിയുടെ വിദൂര നിയന്ത്രണ സംവിധാനങ്ങള്, ഉപഗ്രഹ ആശയവിനിമയം, ഉപഗ്രഹാധിഷ്ഠിത ഗതിനിര്ണ്ണയം തുടങ്ങി വിവിധ മേഖലകളില് സുപ്രധാന സഹകരണത്തിന് ധാരണാപത്രം വഴിതുറക്കും.
· ബഹിരാകാശ വകുപ്പ്, ഐഎസ്ആര്ഒ എന്നിവയും ബഹറൈന് നാഷണല് സ്പെയ്സ് സയന്സ് ഏജന്സി യും ഉള്പ്പെട്ട സംയുക്ത പ്രവര്ത്തക ഗ്രൂപ്പിന് രൂപം നല്കും. ധാരണാപത്രം നടപ്പാക്കുന്നതു സംബന്ധിച്ച സമയക്രമം ഉള്പ്പെടെയുള്ള കര്മപരിപാടി തയാറാക്കുന്നത് ഈ ഗ്രൂപ്പായിരിക്കും.
പ്രയോജനങ്ങള്
(മാനുഷികമായ ഫലങ്ങള് പ്രതീക്ഷിച്ചാണ് ബഹറൈനുമായി ഇത്തരമൊരു സഹകരണത്തിന് ഇന്ത്യ ധാരണാപത്രം ഒപ്പിട്ടത്. രാജ്യത്തെ മുഴുവന് വിഭാഗങ്ങള്ക്കും മേഖലകള്ക്കും ഇതിന്റെ ഗുണഫലങ്ങള് ലഭിക്കും.
വിദൂര ഭൗമ നിയന്ത്രണം, ബഹിരാകാശ ആശയവിനിമയം, ബരിഹാരാകാശ ശാസ്ത്രം തുടങ്ങിയ മേഖലകളില് പുതിയ ഗവേഷണ പ്രവര്ത്തനങ്ങള്ക്ക് ധാരണാപത്രം അവസരമൊരുക്കും.
പണച്ചെലവ് :
ഓരോ സംയുക്ത പ്രവര്ത്തനത്തിന്റെയും സാഹചര്യവും സ്വഭാവവുമനുസരിച്ചായിരിക്കും അതിന് ആവശ്യമായി വരുന്ന പണച്ചെലവ് നിശ്ചയിക്കുക. ഇക്കാര്യത്തില് വിശദമായ ധാരണകളും കരാറുകളും ഉണ്ടാകും.
പശ്ചാത്തലം
ബഹിരാകാശ സഹകരണത്തിനുള്ള താല്പര്യം 2018 ഏപ്രിലില് എന്എസ്എസ്എ തലവനും ബഹറൈന് ഗതാഗത, വാര്ത്താവിനിമയ മന്ത്രിയുമാണ് ഇന്ത്യന് സ്ഥാനപതിയെ അറിയിച്ചത്. ഇന്ത്യന് വിദേശകാര്യ മന്ത്രാലയത്തിന്റെ അഭ്യര്ത്ഥന മാനിച്ച് 2018 ജൂലൈയില് ധാരണാപത്രത്തിന്റെ കരട് തയാറാക്കി. ബഹറൈന് അവരുടേതായ നിര്ദേശങ്ങളും നല്കി ധാരണാപത്രം സമഗ്രമാക്കുകയും രണ്ടു വിഭാഗങ്ങളും അംഗീകരിച്ച് ഒപ്പുവയ്ക്കുകയുമാണ് ചെയ്തത്.
PSR/ND/MRD
രാഷ്ട്രപതിയുടെ കാര്യാലയം
60-ാമത് എൻ.ഡി.സി. കോഴ്സിന്റെ സമാപന ചടങ്ങിനെ രാഷ്ട്രപതി വീഡിയോ സന്ദേശത്തിലൂടെ അഭിസംബോധന ചെയ്തു
ആഗോള പരിതഃസ്ഥിതികൾ രാജ്യങ്ങൾക്കു മുന്നിൽ ഇന്ന് വൈവിധ്യമാർന്ന വെല്ലുവിളികളാണ് ഉയർത്തുന്നത്. ദേശീയ താത്പര്യങ്ങളും അന്താരാഷ്ട്ര ലക്ഷ്യങ്ങളുമാണ്, തീരുമാനമെടുക്കാൻ ചുമതലപ്പെട്ടവരെ നയിക്കേണ്ടതെന്ന് ഇന്ത്യൻ രാഷ്ട്രപതി ശ്രീ രാംനാഥ് കോവിന്ദ് പറഞ്ഞു. ഇന്ന്  60-ാമത് എൻ.ഡി.സി. കോഴ്സിന്റെ സമാപന ചടങ്ങിനെ വീഡിയോ സന്ദേശത്തിലൂടെ അഭിസംബോധന ചെയ്യുകയായിരുന്നു അദ്ദേഹം.
ഏതാനും രാജ്യങ്ങൾ പിന്തുടരുന്ന അതിർത്തി വികസിപ്പിക്കൽ നയത്തിന് എതിരെ ആഗോളതലത്തിൽ തന്ത്രപരവും പക്വവുമായ പ്രതികരണം ആവശ്യമാണെന്നും രാഷ്ട്രപതി പറഞ്ഞു.
നമ്മുടെ സായുധ സേനയിൽ നിന്നും സർക്കാർ സർവീസുകളിൽ നിന്നുമുള്ള മുതിർന്ന ഉദ്യോഗസ്ഥർക്ക് മാത്രമല്ല, വിദേശ സൗഹൃദ രാജ്യങ്ങളിൽ നിന്നുള്ളവർക്കും എൻ.ഡി.സി. നൈപുണ്യവും അറിവും പകർന്ന് നൽകിയിട്ടുണ്ടെന്ന് രാഷ്ട്രപതി ചൂണ്ടിക്കാട്ടി.
ആരോഗ്യ, കുടുംബക്ഷേമ മന്ത്രാലയം
കോവിഡ് : ഏറ്റവും പുതിയ വിവരങ്ങൾ
രാജ്യവ്യാപകമായ പ്രതിരോധ കുത്തിവയ്പ്പ് യജ്ഞത്തിന് കീഴിൽ ഇതുവരെ 220.12 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 61,828 ഡോസുകൾ നൽകി
ഇന്ത്യയിലെ സജീവ കേസുകളുടെ എണ്ണം നിലവിൽ 2,554 ആണ്
സജീവ കേസുകൾ 0.01% ആണ്
രോഗമുക്തി നിരക്ക് നിലവിൽ 98.8% ആണ്
കഴിഞ്ഞ 24 മണിക്കൂറിനുള്ളിൽ 201 പേർക്ക് രോഗമുക്തി, മൊത്തം രോഗമുക്തരുടെ എണ്ണം 4,41,46,055 ആയി ഉയർന്നു
കഴിഞ്ഞ 24 മണിക്കൂറിനുള്ളിൽ 188 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധന 91.15 കോടി; കഴിഞ്ഞ 24 മണിക്കൂറിനുള്ളിൽ 1,93,051 പരിശോധന നടത്തി.
-ND-
(Visitor Counter : 56
മന്ത്രിസഭ
2019-ലെ അധ്യാപക കേഡര് സംവരണ ഓര്ഡിനന്സിന് മന്ത്രിസഭയുടെ അംഗീകാരം
 ഓര്ഡിനന്സ് കൊണ്ടുവരുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. ഡിപ്പാര്ട്ട്മെന്റ് / വിഷയം എന്നതിന് പകരം സര്വ്വകലാശാല / കോളേജ് എന്ന് ഒരു യൂണിറ്റായി പരിഗണിക്കുന്നതിനാണ് ഈ ഓര്ഡിനന്സ്.
ഫലം :
ഉന്നത വിദ്യാഭ്യാസ സ്ഥാപനങ്ങളിലെ അധ്യാപന ഗുണനിലവാരം മെച്ചപ്പെടുത്തുന്നതിന് അര്ഹരായ പ്രതിഭയുള്ള ഉദ്യോഗാര്ത്ഥികളെ ആകര്ഷിക്കാന് ഈ തീരുമാനം വഴിയൊരുക്കും.
പ്രയോജനങ്ങള് :
അധ്യാപകരുടെ കേഡറില് നേരിട്ടുള്ള റിക്രൂട്ടിമെന്റിലൂടെ അയ്യായിരത്തിലധികം ഒഴിവുകള് നിരത്താന് ഈ തീരുമാനം സഹായിക്കും. പട്ടിക ജാതി - പട്ടിക വര്ഗ്ഗക്കാര്ക്കും സാമൂഹികവും വിദ്യഭ്യാസപരമായും പിന്നോക്കാവസ്ഥയിലുള്ള വിഭാഗങ്ങള്ക്കുമുള്ള നിശ്ചിത സംവരണ മാനദണ്ഡങ്ങളും ഭരണഘടനയുടെ 14, 16, 21 വകുപ്പുകള് പാലിച്ചുകൊണ്ടുമായിരിക്കും റിക്രൂട്ട്മെന്റ്.
ND MRD- 187
രാസവസ്തു, രാസവളം മന്ത്രാലയം
സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും കേന്ദ്ര സ്ഥാപനങ്ങൾക്കും ലിപ്പോസോമൽ ആംഫോട്ടെറിസിൻ-ബി-യുടെ 61,120 വൈലുകൾ അധികമായി അനുവദിച്ചു - ശ്രീ .ഡി. വി. സദാനന്ദ ഗൗഡ
ന്യൂഡൽഹി, ജൂൺ 23, 2021
എല്ലാ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും, കേന്ദ്ര സ്ഥാപനങ്ങൾക്കും, ലിപ്പോസോമൽ ആംഫോട്ടെറിസിൻ-ബി-യുടെ 61,120 വൈലുകൾ അധികമായി അനുവദിച്ചതായി കേന്ദ്ര രാസവസ്തു, രാസവള വകുപ്പ് മന്ത്രി ശ്രീ ഡി. വി. സദാനന്ദ ഗൗഡ അറിയിച്ചു.
മുക്കോർമൈക്കോസിസ് രോഗികൾക്ക് മരുന്നിന്റെ മതിയായ ലഭ്യത ഉറപ്പുവരുത്താനായി ഇതുവരെ രാജ്യത്തുടനീളം ഏകദേശം 7.9 ലക്ഷം വൈലുകൾ അനുവദിച്ചിട്ടുണ്ടെന്നും മന്ത്രി അറിയിച്ചു.
(Visitor Counter : 138
പ്രധാനമന്ത്രിയുടെ ഓഫീസ്
ഭായ് തരു സിംഗ് ജിയെ ജയന്തി ദിനത്തില് പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി ഭായ് തരു സിംഗ് ജിയുടെ ജയന്തി ദിനത്തില് അദ്ദേഹത്തിന് ആദരാഞ്ജലികള് അര്പ്പിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
'ഭായ് തരു സിംഗ് ജിയെ ജയന്തി ദിനത്തില് അനുസ്മരിക്കുന്നു. വരും തലമുറകള് അദ്ദേഹത്തിന്റെ ധീരത ഒരിക്കലും മറക്കില്ല. സത്യത്തോടും നീതിയോടുമുള്ള അദ്ദേഹത്തിന്റെ അചഞ്ചലമായ പ്രതിബദ്ധത അത്യന്തം പ്രചോദനകരമാണ്.'
സാംസ്കാരിക മന്ത്രാലയം
പ്രധാനമന്ത്രി നവംബർ അഞ്ചിന് കേദാർനാഥ് സന്ദർശിക്കും ; ശ്രീ ആദിശങ്കരാചാര്യ സമാധിയുടെ ഉദ്ഘാടനം നിർവ്വഹിക്കും
ശ്രീ ആദിശങ്കരാചാര്യരുടെ പ്രതിമ പ്രധാനമന്ത്രി അനാച്ഛാദനം ചെയ്യും
ഒന്നിലധികം അടിസ്ഥാന സൗകര്യ വികസന പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി നിർവഹിക്കും
നടപ്പിലാക്കിയതും നടന്നുകൊണ്ടിരിക്കുന്നതുമായ അടിസ്ഥാന സൗകര്യ പ്രവർത്തനങ്ങൾ പ്രധാനമന്ത്രി അവലോകനം ചെയ്യും
പ്രധാനമന്ത്രി ശ്രീ നരേന്ദ്ര മോദി നവംബർ അഞ്ചിന് ഉത്തരാഖണ്ഡിലെ കേദാർനാഥ് സന്ദർശിക്കും.
കേദാർനാഥ് ക്ഷേത്രത്തിൽ പ്രധാനമന്ത്രി പ്രാർത്ഥന നടത്തും. തുടർന്ന് അദ്ദേഹം ശ്രീ ആദിശങ്കരാചാര്യ സമാധി ഉദ്ഘാടനവും ശ്രീ ആദിശങ്കരാചാര്യരുടെ പ്രതിമ അനാച്ഛാദനവും നിർവഹിക്കും. 2013ലെ വെള്ളപ്പൊക്കത്തിൽ നാശനഷ്ടങ്ങൾക്ക് ശേഷം സമാധി പുനർനിർമിച്ചു. പദ്ധതിയുടെ പുരോഗതി നിരന്തരം അവലോകനം ചെയ്യുകയും നിരീക്ഷിക്കുകയും ചെയ്ത പ്രധാനമന്ത്രിയുടെ മാർഗനിർദേശപ്രകാരമാണ് മുഴുവൻ പുനർനിർമ്മാണ പ്രവർത്തനങ്ങളും ഏറ്റെടുത്തിരിക്കുന്നത്.
സരസ്വതി ആസ്ഥാപഥത്തിൽ നടപ്പാക്കിയതും നടന്നുകൊണ്ടിരിക്കുന്നതുമായ നിർമ്മാണ പ്രവൃത്തികൾ പ്രധാനമന്ത്രി അവലോകനം ചെയ്യുകയും പരിശോധിക്കുകയും ചെയ്യും.
ഒരു പൊതു റാലിയെയും പ്രധാനമന്ത്രി അഭിസംബോധന ചെയ്യും. സരസ്വതി സംരക്ഷണഭിത്തി ആസ്ഥപഥും ഘട്ടങ്ങളും, മന്ദാകിനി സംരക്ഷണഭിത്തി ആസ്ഥാപഥ് തീർഥ് പുരോഹിത് ഭവനങ്ങൾ, മന്ദാകിനി നദിയിലെ ഗരുഡ് ചട്ടി പാലം എന്നിവയുൾപ്പെടെ പൂർത്തിയായ അടിസ്ഥാന സൗകര്യ വികസന പദ്ധതികൾ അദ്ദേഹം ഉദ്ഘാടനം ചെയ്യും. കോടിയിലധികം രൂപ ചെലവഴിച്ചാണ് പദ്ധതികൾ പൂർത്തിയാക്കിയത്. 130 കോടി. സംഗമഘട്ട് പുനർവികസനം, ഫസ്റ്റ് എയ്ഡ്, ടൂറിസ്റ്റ് ഫെസിലിറ്റേഷൻ സെന്റർ, അഡ്മിൻ ഓഫീസ്, ഹോസ്പിറ്റൽ, രണ്ട് ഗസ്റ്റ് ഹൗസുകൾ, പോലീസ് സ്റ്റേഷൻ, കമാൻഡ് & കൺട്രോൾ സെന്റർ, മന്ദാകിനി ആസ്ഥാപഥ് ക്യൂ സംവിധാനം റെയിൻഷെൽട്ടർ സരസ്വതി സിവിക് അമെനിറ്റി കെട്ടിടം തുടങ്ങി 180 കോടി രൂപയുടെ ഒന്നിലധികം പദ്ധതികൾക്ക് അദ്ദേഹം തറക്കല്ലിടും.
പ്രധാനമന്ത്രിയുടെ ഓഫീസ്
ജപ്പാൻ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ജപ്പാൻ പ്രധാനമന്ത്രി ഫ്യൂമിയോ കിഷിദയുമായി ഉഭയകക്ഷി ചർച്ച നടത്തി. . മുൻ പ്രധാനമന്ത്രി ഷിൻസോ ആബെയുടെ നിര്യാണത്തിൽ പ്രധാനമന്ത്രി തന്റെ അഗാധമായ അനുശോചനം അറിയിച്ചു. ഇന്ത്യ-ജപ്പാൻ പങ്കാളിത്തം ശക്തിപ്പെടുത്തുന്നതിലും സ്വതന്ത്രവും തുറന്നതും എല്ലാവരെയും ഉൾക്കൊള്ളുന്നതുമായ ഇന്തോ-പസഫിക് മേഖലയെന്ന ആശയം രൂപപ്പെടുത്തുന്നതിലും അന്തരിച്ച പ്രധാനമന്ത്രി ആബെയുടെ സംഭാവനകൾ പ്രധാനമന്ത്രി ചൂണ്ടിക്കാട്ടി.
ഇരു നേതാക്കളും ഉഭയകക്ഷി ബന്ധങ്ങൾ കൂടുതൽ ആഴത്തിലാക്കുന്നതിനെ കുറിച്ച് ഉൽപ്പാദനപരമായ വീക്ഷണങ്ങൾ കൈമാറ്റം ചെയ്തു. മേഖലാതലത്തിലെയും ആഗോളവുമായ നിരവധി വിഷയങ്ങളും അവർ ചർച്ച ചെയ്തു. ഇന്ത്യ-ജപ്പാൻ പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ശക്തിപ്പെടുത്തുന്നതിനും മേഖലയിലും വിവിധ അന്താരാഷ്ട്ര ഗ്രൂപ്പുകളിലും സ്ഥാപനങ്ങളിലും ഒരുമിച്ച് പ്രവർത്തിക്കുന്നതിനുമുള്ള തങ്ങളുടെ പ്രതിബദ്ധത നേതാക്കൾ പുതുക്കി.
--ND--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
'കോവിഡ് 19 പൊതു പരാതി ഫീഡ്ബാക്ക് കോൾ സെന്ററുകൾ ' കേന്ദ്രമന്ത്രി ഡോ.ജിതേന്ദ്ര സിംഗ് ഉദ്ഘാടനം ചെയ്തു
രാജ്യത്തെ പൗരന്മാരുമായി മന്ത്രി തത്സമയ ആശയവിനിമയവും നടത്തി
('കോവിഡ് 19 പൊതു പരാതി ഫീഡ്ബാക്ക് കോൾ സെന്ററുകൾ ' പേഴ്സണല്, പൊതുപരാതി, പെൻഷൻ മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ .ജിതേന്ദ്ര സിംഗ് ഉദ്ഘാടനം ചെയ്തു.പൊതുപരാതികൾക്കായുള്ള കോവിഡ് 19 ദേശീയ മോണിറ്റർ സംവിധാനത്തിലൂടെ,പ്രശ്നപരിഹാരം നേടിയ പൗരന്മാരുമായി മന്ത്രി തത്സമയ ആശയവിനിമയവും നടത്തി.
കോവിഡുമായി ബന്ധപ്പെട്ട ഒരുലക്ഷം പരാതികൾക്ക് പരിഹാരമെന്ന നാഴികക്കല്ല് പിന്നിട്ട കേന്ദ്ര ഭരണ പരിഷ്ക്കാര, പൊതു പരാതി വകുപ്പിനെ അദ്ദേഹം അഭിനന്ദിച്ചു. സാധാരണക്കാരന്റെ പ്രശ്നങ്ങൾ പരിഹരിക്കുന്നതിനായി കഴിവിന്റെ പരമാവധി പരിശ്രമിക്കാൻ പ്രധാനമന്ത്രി നരേന്ദ്രമോദിയുടെ നേതൃഗുണം ഭരണകൂടത്തെ പ്രചോദിപ്പിച്ചതായി അദ്ദേഹം വിലയിരുത്തി.
കോവിഡ് 19 മായി ബന്ധപ്പെട്ട പരാതികൾ സമർപ്പിച്ച പൗരന്മാരുമായി ഇതാദ്യമാണ് മുതിർന്ന ഒരു കേന്ദ്രമന്ത്രി ആശയവിനിമയം നടത്തുന്നത്.ഫീഡ് ബാക്ക് സംവിധാനത്തിനൊപ്പം,പൊതുപ്രശ്നപരിഹാരവും ഫലപ്രദമായി ഒരുമിച്ചു കൊണ്ടുപോകാൻ മറ്റു മന്ത്രാലയങ്ങൾക്ക് ഈ നടപടി വഴി തുറക്കും.
ബിഎസ്എന്എല്ലിന്റെ സഹായത്തോടെയാണ് കേന്ദ്ര ഭരണ പരിഷ്ക്കാര, പൊതു പരാതി വകുപ്പ് , രാജ്യത്തെ പത്തു നഗരങ്ങളിൽ, 1406 ജീവനക്കാരുമായി ഫീഡ്ബാക്ക് കോൾ സെന്ററുകൾ സജ്ജമാക്കിയത്.
ഈ വര്ഷം മാർച്ച് 30 മുതൽ മെയ് 30 വരെ സമർപ്പിക്കപ്പെട്ട 1.28 ലക്ഷം കോവിഡ് പൊതുപരാതികളിൽ, രാജ്യത്തെ ജനങ്ങൾക്കുള്ള സംതൃപ്തിയാണ് ഫീഡ്ബാക്ക് കോൾ സെന്ററുകൾ പരിശോധിക്കുക. ഹിന്ദി,ഇംഗ്ലീഷ് ഭാഷകൾക്ക് പുറമേ മലയാളം,തമിഴ്,തെലുങ്ക് തുടങ്ങിയ പ്രാദേശികഭാഷകളിലും കോൾ സെന്ററുകളുടെ സേവനം ലഭ്യമാണ്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെങ്കല മെഡൽ നേടിയ വനിതാ അമ്പെയ്ത്ത് താരങ്ങളുടെ വിജയകരമായ നേട്ടത്തിന് പ്രധാനമന്ത്രിയുടെ അഭിനന്ദനം
അങ്കിത ഭകത്, സിമ്രൻജീത്, ഭജൻ കൗർ എന്നിവരെ ഈ നേട്ടത്തിന് അഭിനന്ദിക്കുന്നു
ഏഷ്യൻ ഗെയിംസിൽ വനിതാ അമ്പെയ്ത്ത് വെങ്കല മെഡൽ നേടിയ അങ്കിത ഭകത്, സിമ്രൻജീത്, ഭജൻ കൗർ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ വെങ്കല മെഡൽ നേടിയ നമ്മുടെ വനിതാ അമ്പെയ്ത്ത് താരങ്ങളുടെ വിജയകരമായ നേട്ടം രാജ്യം ആഘോഷിക്കുന്നു. അങ്കിത ഭകത്, സിമ്രൻജീത്, ഭജൻ കൗർ എന്നിവർക്ക് അഭിനന്ദനങ്ങൾ. അവരുടെ നിഷ്കൃഷ്ടത, ടീം വർക്ക്, അർപ്പണബോധം എന്നിവ ശ്രദ്ധേയമാണ്."
ഭവന, നഗരദാരിദ്ര ലഘൂകരണ മന്ത്രാലയം
സ്മാർട്ട് സിറ്റീസ് ആൻഡ് അക്കാഡമിയ ടുവെർഡ്സ് ആക്ഷൻ & റിസർച്ച്'  നു തുടക്കം കുറിച്ചു
ന്യൂ ഡൽഹി: ജനുവരി 5, 2021
 പരിപാടിക്ക്
MoHUA യുടെ കീഴിലുള്ള സ്മാർട്ട് സിറ്റി ദൗത്യം തുടക്കം കുറിച്ചു. രാജ്യവ്യാപകമായി നടക്കുന്ന ആസാദി കാ അമൃത മഹോത്സവ് ആഘോഷങ്ങളുടെ ഭാഗമായാണ് നടപടി. ഭവന നഗര കാര്യ മന്ത്രാലയം, ദേശീയ നഗരകാര്യ ഇൻസ്റ്റിറ്റ്യൂട്ട് , രാജ്യത്തെ പ്രമുഖ വിദ്യാഭ്യാസ സ്ഥാപനങ്ങൾ എന്നിവയുടെ സംയുക്ത മുന്നേറ്റമാണ് SAAR.
പരിപാടിയുടെ ഭാഗമായി, തിരുവനന്തപുരത്തെ കോളേജ് ഓഫ് എഞ്ചിനീയറിംഗ് ഉൾപ്പെടെ രാജ്യത്തെ 15 പ്രമുഖ ആർക്കിടെക്ചർ & പ്ലാനിംഗ് ഇൻസ്റ്റിറ്റ്യൂട്ടുകൾ സ്മാർട്ട് സിറ്റികളുമായി ചേർന്ന് സ്മാർട്ട് സിറ്റി മിഷൻ ഏറ്റെടുത്ത സുപ്രധാന പദ്ധതികൾ രേഖപ്പെടുത്തും. മികച്ച മാതൃകകളിൽ നിന്നും ലഭിക്കുന്ന പാഠങ്ങൾക്കൊപ്പം, നഗര വികസന പദ്ധതികളുമായി സഹകരിക്കുന്നതിന് വിദ്യാർഥികൾക്ക് അവസരം നൽകൽ, പ്രവർത്തനങ്ങളിൽ സഹകരിക്കുന്ന വ്യക്തികളും അക്കാദമിക സമൂഹവും തമ്മിൽ സമയബന്ധിതമായ വിവര കൈമാറ്റം ഉറപ്പാക്കൽ തുടങ്ങിയവയ്ക്കും ഇത് സഹായിക്കും.
കൊച്ചിയും തിരുവനന്തപുരവും ഉൾപ്പടെ രാജ്യത്തെ 47 സ്മാർട്ട് സിറ്റികളിൽ നടപ്പാക്കുന്ന 75 പ്രധാന നഗര വികസന പദ്ധതികളുടെ വിശദവിവര ശേഖരണമാണ് SAAR പരിപാടിയ്ക്ക് കീഴിൽ നടപ്പാക്കുന്ന ആദ്യ പ്രവർത്തനം.
പെട്രോളിയം, പ്രകൃതി വാതക മന്ത്രാലയം
പൊതുമേഖല എണ്ണ വിപണനക്കമ്പനികളുടെ എത്തനോൾ സംഭരണ നടപടികൾക്ക് കേന്ദ്രമന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന സാമ്പത്തികകാര്യ ക്യാബിനറ്റ് കമ്മിറ്റി, എത്തനോൾ സംഭരണവുമായി ബന്ധപ്പെട്ട നടപടിക്രമങ്ങൾക്ക് അംഗീകാരം നൽകി.
'എത്തനോൾ മിശ്രിത പെട്രോൾ പദ്ധതി' യുടെ കീഴിൽ, കരിമ്പ് അധിഷ്ഠിത അസംസ്കൃത വസ്തുക്കളിൽ നിന്ന് ഉല്പാദിപ്പിക്കുന്ന എത്തനോളിന്നുള്ള ഉയർന്ന വില നിശ്ചയിക്കുന്നതിനും ഇന്ന് ചേർന്ന യോഗം അംഗീകാരം നൽകി.
വരുന്ന പഞ്ചസാര സീസണിൽ, 2020-21 ലെ എത്തനോൾ വിതരണ വർഷമായ 2020 ഡിസംബർ 1 മുതൽ 2021 നവംബർ 30 വരെയുള്ള കാലയളവിലെ വിവിധ നടപടിക്രമങ്ങൾക്കാണ് അംഗീകാരം നൽകിയത്.
1) സി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 43.75 രൂപയിൽ നിന്നും 45.69 രൂപയായി വർധിപ്പിക്കും.
2) ബി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 54.27 രൂപയിൽ നിന്നും 57.61 രൂപയായി വർധിപ്പിക്കും.
3) കരിമ്പിൻ ജ്യൂസ്/പഞ്ചസാര/പഞ്ചസാര സിറപ്പ് എന്നിവയിൽനിന്ന് ഉൽപാദിപ്പിക്കുന്ന എത്തനോളിന്റെ വില ലിറ്ററിന് 59.48 രൂപയിൽ നിന്നും 62.65 രൂപയാക്കി ഉയർത്തും.
4) ഇതുകൂടാതെ ജി എസ് ടി യും ചരക്ക് നീക്കത്തിന് ഉള്ള ചെലവും നൽകണം. എത്തനോളിന്റെ ദീർഘദൂര ചരക്കുനീക്കം സുഗമമായി നടത്തുന്നതിന്, ചരക്ക് നീക്കത്തിന് ഉള്ള തുക പ്രായോഗികമായി നിശ്ചയിക്കാൻ എണ്ണക്കമ്പനികളോട് ആവശ്യപ്പെട്ടിട്ടുണ്ട്.
എല്ലാ ഡിസ്റ്റിലറികൾക്കും പദ്ധതിയുടെ ആനുകൂല്യം പ്രയോജനപ്പെടുത്താനാകും. എത്തനോൾ വിതരണക്കാർക്ക് ലാഭകരമായ വില നൽകുന്നത്, കരിമ്പ് കർഷകർക്കുള്ള കുടിശ്ശിക കുറയ്ക്കുന്നതിന് സഹായിക്കും.
പ്രത്യേക സേവനങ്ങളും ഫീച്ചറുകളും
സിഎംഎഫ്ആർഐക്ക് ദേശീയ അംഗീകാരം
 രണ്ട് ദേശീയ പുരസ്കാരങ്ങൾ സ്വന്തമാക്കി കേന്ദ്ര സമുദ്രമത്സ്യ ഗവേഷണ സ്ഥാപനം . മികച്ച വാർഷിക റിപ്പോർട്ടിനുള്ള പുരസ്കാരവും മികച്ച ഡോക്ടറൽ ഗവേഷണ പ്രബന്ധത്തിനുള്ള ജവഹർലാൽ നെഹ്റു പുരസ്കാര വുമാണ് ഇത്തവണ സിഎംഎഫ്ആർഐക്ക് ലഭിച്ചത്.
2020ലെ സിഎംഎഫ്ആർഐയുടെ ഗവേഷണപ്രവർത്തനങ്ങളെ അടസ്ഥാനമാക്കി പ്രസിദ്ധീകരിച്ച വാർഷിക റിപ്പോർട്ടിനാണ് പുരസ്കാരം. ഒരിക്കൽ ലഭിച്ചാൽ പിന്നീട് അഞ്ച് വർഷം കഴിഞ്ഞ് മാത്രമാണ് ഒരു സ്ഥാപനത്തെ ഈ പുരസ്കാരത്തിന് പരിഗണിക്കുന്നത്. എന്നാൽ, കഴിഞ്ഞ ഏഴ് വർഷത്തിനുള്ളിൽ രണ്ടാം തവണയും സിഎംഎഫ്ആർഐ ഈ നേട്ടം സ്വന്തമാക്കിയെന്നത് ശ്രദ്ധേയമാണ്.
സിഎംഎഫ്ആർഐയിലെ പി എച്ച് ഡി ഗവേഷക ഡോ. എം അനുശ്രീയാണ് മികച്ച ഡോക്ടറൽ ഗവേഷണ പ്രബന്ധത്തിനുള്ള പുരസ്കാരം നേടിയത്. കടൽപായലിൽ നിന്നും വേർതിരിച്ചെടുക്കുന്ന ജൈവസംയുക്തങ്ങളുടെ ഔഷധമൂല്യങ്ങളുമായി ബന്ധപ്പെട്ട ഗവേഷണപ്രബന്ധമാണ് അനുശ്രീയെ പുരസ്കാരത്തിന് അർഹയാക്കിയത്. സിഎംഎഫ്ആർഐയിലെ പ്രിൻസിപ്പൽ സയന്റിസ്റ്റ് ഡോ കാജൽ ചക്രവർത്തിക്ക് കീഴിലായിരുന്നു ഗവേഷണം. അമ്പതിനായിരം രൂപയും പ്രശസ്തി പത്രവും വെള്ളിമെഡലുമടങ്ങുന്നതാണ് പുരസ്കാരം.
ഐസിഎആറിന് കീഴിലുള്ള ഇന്ത്യയിലെ 114 സ്ഥാപനങ്ങളുമായി മത്സരിച്ചാണ് സിഎംഎഫ്ആർഐ പുരസ്കാരനേട്ടം കൈവരിച്ചത്. 2020ൽ ഐസിഎആറിന് കീഴിലെ ഏറ്റവും മികച്ച സ്ഥാപനത്തിനുള്ള സർദാർ പട്ടേൽ പുരസ്കാരം സിഎംഎഫ്ആർഐ നേടിയിരുന്നു.
പ്രധാനമന്ത്രിയുടെ ഓഫീസ്
വസന്ത പഞ്ചമി, സരസ്വതി പൂജാ വേളയിൽ പ്രധാനമന്ത്രി ജനങ്ങൾക്ക് ആശംസ നേർന്നു
വസന്ത പഞ്ചമി, സരസ്വതി പൂജാ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസ നേർന്നു
"വസന്ത പഞ്ചമിയുടെയും സരസ്വതി പൂജയുടെയും ഈ പവിത്ര അവസരത്തിൽ വേളയിൽ എന്റെ ഹൃദ്യമായ ആശംസകൾ" പ്രധാനമന്ത്രി ട്വിറ്ററിൽ കുറിച്ചു
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഹോളി ആശംസ
പ്രധാനമന്ത്രി ശ്രീ. നരേന്ദ്ര മോദി ജനങ്ങൾക്ക് ഹോളി ആശംസകൾ നേർന്നു
(" നിങ്ങൾക്കെല്ലാവർക്കും വളരെ സന്തോഷകരമായ ഹോളി ആശംസിക്കുന്നു. സന്തോഷത്തിന്റെയും ഉത്സാഹത്തിന്റെയും ഹര്ഷോല്ലാസത്തിന്റെയും ഈ ഉത്സവം എല്ലാവരുടെയും ജീവിതത്തിൽ പുതിയ ആവേശവും പുതിയ ഊർജ്ജവും പകരട്ടെ." പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 203.21 കോടി കടന്നു
ന്യൂ ഡൽഹി: ജൂലൈ 28, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 203.21 കോടി  കടന്നു. 2,68,70,726 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.87 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,46,323 പേരാണ്. ഇത് ആകെ രോഗബാധിതരുടെ 0.33 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 19,216 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,32,86,787 ആയി. ദേശീയ രോഗമുക്തി നിരക്ക് 98.47%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 20,557 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.71 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.18 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 92.57 കോടിയിലധികം വാക്സിൻ ഡോസുകൾ
ഉപയോഗിക്കാത്ത 6.93 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾ ക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
92,57,51,325
ബാക്കിയുള്ളത്
6,93,46,080
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 92.57 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 6.93 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ ഗ്രാമങ്ങളിൽ മൊബൈൽ സേവനങ്ങൾ നൽകുന്നതിനുള്ള യുഎസ്ഒഎഫ് പദ്ധതിക്ക് കേന്ദ്ര മന്ത്രിസഭയുടെ അംഗീകാരം
ഏകദേശം 6,466 കോടി രൂപ ചെലവിൽ 4G അധിഷ്ഠിത മൊബൈൽ സേവനങ്ങൾ ലഭ്യമാക്കുന്നതിന് അഞ്ച് സംസ്ഥാനങ്ങളിലായി 44 അഭിലാഷ ജില്ലകളിൽ നിന്നുള്ള 7,287 ഗ്രാമങ്ങൾ കണ്ടെത്തി.
ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളിൽ മൊബൈൽ സേവനങ്ങൾ ഇനിയും എത്താത്ത ഗ്രാമങ്ങളിൽ അവ നൽകുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലായി വികസനാഭിമുഖ്യമുള്ള 44 ജില്ലകളിലെ 7,287 ഗ്രാമങ്ങളിൽ 4ജി അധിഷ്ഠിത മൊബൈൽ സേവനങ്ങൾ ലഭ്യമാക്കാൻ പദ്ധതി വിഭാവനം ചെയ്യുന്നു, 5 വർഷത്തെ പ്രവർത്തന ചെലവുകൾ ഉൾപ്പെടെ ഏകദേശം 6,466 കോടി രൂപ ചെലവ് പ്രതീക്ഷിക്കുന്നു . യൂണിവേഴ്സൽ സർവീസ് ഒബ്ലിഗേഷൻ ഫണ്ട്  പദ്ധതിക്ക് ധനസഹായം നൽകും. കരാർ ഒപ്പിട്ട ശേഷം 18 മാസത്തിനുള്ളിൽ പദ്ധതി പൂർത്തീകരിക്കുകയും നവംബർ 23 നകം പൂർത്തീകരിക്കുകയും ചെയ്യും.
ഈ ഗ്രാമങ്ങളിൽ 4ജി മൊബൈൽ സേവനങ്ങൾ ലഭ്യമാക്കുന്നതുമായി ബന്ധപ്പെട്ട ജോലികൾ നിലവിലുള്ള യുഎസ്ഒഎഫ് നടപടിക്രമങ്ങൾ അനുസരിച്ച് ഓപ്പൺ കോംപറ്റിറ്റീവ് ബിഡ്ഡിംഗ് പ്രക്രിയയിലൂടെ നൽകും.
ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളുടെ വിദൂരവും ബുദ്ധിമുട്ടേറിയതുമായ പ്രദേശങ്ങളിൽ മൊബൈൽ സേവനങ്ങൾ ലഭ്യമാക്കുന്നതിനുള്ള നിലവിലെ നിർദ്ദേശം, സ്വാശ്രയത്വത്തിനും പഠനത്തിനും വിവര- വിജ്ഞാന വ്യാപനത്തിനും ഉപകാരപ്രദമായ ഡിജിറ്റൽ കണക്റ്റിവിറ്റി വർദ്ധിപ്പിക്കും. ഒപ്പം നൈപുണ്യ നവീകരണവും വികസനവും, ദുരന്തനിവാരണം, ഇ-ഗവേണൻസ് സംരംഭങ്ങൾ, വിദ്യാഭ്യാസ സ്ഥാപനങ്ങൾക്ക് അറിവ് പങ്കുവയ്ക്കുന്നതിനും തൊഴിൽ അവസരങ്ങളുടെ ലഭ്യതയ്ക്കും മതിയായ പിന്തുണ നൽകൽ, ആഭ്യന്തര ഉൽപ്പാദനം പ്രോത്സാഹിപ്പിക്കുന്ന ഡിജിറ്റൽ ഇന്ത്യയുടെ കാഴ്ചപ്പാട് നിറവേറ്റൽ മുതലായവയും ആത്മനിർഭർ ഭാരതിന്റെ ലക്ഷ്യങ്ങളുടെ പൂർത്തീകരണവും സാധ്യമാക്കും.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഗുഡി പദ്വ ആശംസ
പ്രധാനമന്ത്രി ശ്രീ നരേന്ദ്ര മോദി ഗുഡി പദ്വയിൽ ജനങ്ങളെ അഭിവാദ്യം ചെയ്തു. എല്ലാവർക്കും ആരോഗ്യവും സന്തോഷവും ആശംസിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗുഡി പദ്വ ദിനത്തിൽ ഹൃദയം നിറഞ്ഞ ആശംസകൾ.
സന്തോഷത്തിന്റെയും മികച്ച ആരോഗ്യത്തിന്റെയും വർഷമാകട്ടെ എന്ന് ഞാൻ പ്രാർത്ഥിക്കുന്നു.
വരും വർഷത്തിൽ നിങ്ങളുടെ എല്ലാ ആഗ്രഹങ്ങളും സഫലമാകട്ടെ
-ND-
(
ആരോഗ്യ, കുടുംബക്ഷേമ മന്ത്രാലയം
കേരളത്തിലെയും ഹരിയാനയിലെയും പക്ഷിപ്പനിബാധിത ജില്ലകളിലേക്ക് വിവിധ സംഘങ്ങളെ വിന്യസിച്ച് കേന്ദ്ര ആരോഗ്യ മന്ത്രാലയം
പക്ഷിപ്പനി ബാധിച്ച കേരളത്തിലെ ആലപ്പുഴ, കോട്ടയം ജില്ലകളിലേക്കും ഹരിയാനയിലെ പഞ്ചകുല ജില്ലയിലേക്കും കേന്ദ്ര ആരോഗ്യ-കുടുംബക്ഷേമ മന്ത്രാലയം വിവിധ സംഘങ്ങളെ വിന്യസിച്ചു.
കേരളത്തിലെ ആലപ്പുഴ, കോട്ടയം ജില്ലകളില് ചത്ത താറാവുകളുടെ സാമ്പിളുകളില് ഏവിയന് ഇന്ഫ്ളുവന്സ  കണ്ടെത്തിയതായി മൃഗസംരക്ഷണ വകുപ്പ് 2021 ജനുവരി 4ന് അറിയിച്ചു. ഹരിയാനയിലെ പഞ്ചകുല ജില്ലയില് നിന്നുള്ള കോഴികളുടെ സാമ്പിളുകളില് നിന്നും സമാനമായ റിപ്പോര്ട്ടുകള് ലഭിച്ചിട്ടുണ്ട്.
ദേശീയ രോഗനിയന്ത്രണ കേന്ദ്രം, ദേശീയ വൈറോളജി ഇന്സ്റ്റിറ്റ്യൂട്ട്, ചണ്ഡീഗഢിലെ പിജിഐഎംഇആര്, ന്യൂഡല്ഹിയിലെ ഡോ. ആര്എംഎല് ഹോസ്പിറ്റല്, ലേഡി ഹാര്ഡിംഗ് മെഡിക്കല് കോളേജ് എന്നിവിടങ്ങളിലെ വിദഗ്ധരടങ്ങുന്നതാണ് കേന്ദ്രത്തില്നിന്നുള്ള രണ്ട് സംഘങ്ങള്. പക്ഷിപ്പനി നിയന്ത്രിക്കുന്നതിന് സംസ്ഥാന ആരോഗ്യ വകുപ്പുകളെ സഹായിക്കുന്നതിനായി 2021 ജനുവരി 4നാണ് പക്ഷിപ്പനിബാധിത ജില്ലകളിലേക്ക് ആരോഗ്യ-കുടുംബക്ഷേമ മന്ത്രാലയം സംഘങ്ങളെ വിന്യസിച്ചത്.
ഇതുകൂടാതെ എന്സിഡിസി ഡയറക്ടര്, ഭക്ഷ്യസംസ്കരണ വ്യവസായ മന്ത്രാലയം ജോയിന്റ് സെക്രട്ടറി- കോവിഡ് 19 നോഡല് ഓഫീസര് എന്നിവരടങ്ങുന്ന ഉന്നതതല സംഘത്തെയും ജനുവരി ആറിന്  കേരളത്തിലേക്ക് അയച്ചിട്ടുണ്ട്. പക്ഷിപ്പനി നിയന്ത്രണ പ്രവര്ത്തനങ്ങളുടെ മേല്നോട്ടത്തിനും അനുബന്ധ പൊതുജനാരോഗ്യ പ്രവര്ത്തനങ്ങള്ക്കും സംസ്ഥാന ആരോഗ്യ വകുപ്പിനെ സഹായിക്കുന്നതിനാണ് ഈ സംഘത്തെ വിന്യസിച്ചത്. കൂടാതെ, ഈ ഉന്നതതതല സംഘം, സംസ്ഥാനത്തെ കോവിഡ് 19 സ്ഥിതിയും അവലോകനം ചെയ്യും.
കാക്കകളും ദേശാടനപക്ഷികളും ധാരാളമുള്ള രാജ്യസ്ഥാനിലെ ഝാലാവാഡ്, മധ്യപ്രദേശിലെ ഭിണ്ഡ് എന്നിവിടങ്ങളിലും പക്ഷിപ്പനി റിപ്പോര്ട്ട് ചെയ്തിട്ടുണ്ട്. ഇറച്ചിപ്പക്ഷികളില് ഇത്തരത്തില് രോഗബാധയുണ്ടോ എന്നു കണ്ടെത്തുന്നതിനായി നിരീക്ഷണം കൂടുതല് ശക്തമാക്കണമെന്ന് മൃഗസംരക്ഷണ വകുപ്പ് മുന്നറിയിപ്പ് നല്കിയിട്ടുണ്ട്.
ഇതുവരെ മനുഷ്യരില് പക്ഷിപ്പനി ബാധിച്ചതായി റിപ്പോര്ട്ട് ചെയ്തിട്ടില്ല. നിലവിലെ സാഹചര്യങ്ങള് ആരോഗ്യ-കുടുംബക്ഷേമ മന്ത്രാലയം കര്ശനമായി നിരീക്ഷിക്കുകയാണ്.
വാര്ത്താവിതരണ പ്രക്ഷേപണ മന്ത്രാലയം
ഉപരാഷ്ട്രപതി ശ്രീ എം. വെങ്കയ്യ നായിഡു, ഓഫീസിൽ മൂന്നു വർഷം കാലാവധി പൂർത്തിയാക്കുന്ന വേളയിൽ അദ്ദേഹത്തിന്റെ 'കണക്റ്റിംഗ്, കമ്മ്യൂണിക്കേറ്റിംഗ്, ചേഞ്ചിങ്' എന്ന ഇ - പുസ്തകം കേന്ദ്രമന്ത്രി ശ്രീ പ്രകാശ് ജാവദേക്കർ പ്രകാശനം ചെയ്തു.
ഉപരാഷ്ട്രപതി ശ്രീ എം വെങ്കയ്യ നായിഡു അദ്ദേഹത്തിന്റെ ഓഫീസിൽ മൂന്നു വർഷം കാലാവധി പൂർത്തിയാക്കുന്ന വേളയിൽ 'കണക്ടിംഗ്, കമ്മ്യൂണിക്കേറ്റിംഗ്, ചേഞ്ചിങ്' എന്ന ഇ - പുസ്തകം കേന്ദ്രമന്ത്രി പ്രകാശ് ജാവദേക്കർ ഇന്ന് പ്രകാശനം ചെയ്തു. പുസ്തകത്തിന്റെ അച്ചടി പ്രതിയുടെ പ്രകാശനം കേന്ദ്ര മന്ത്രി ശ്രീ രാജ്നാഥ് സിങ് നിർവഹിച്ചു. ന്യൂഡൽഹിയിലെ ഉപരാഷ്ട്രപതി നിവാസിലാ ണ് ചടങ്ങ് നടന്നത്. പബ്ലിക്കേഷൻസ് ഡിവിഷൻ ആണ് പുസ്തകം പ്രസിദ്ധീകരിച്ചത്. ഉപരാഷ്ട്രപതിയുടെ ഇന്ത്യക്കകത്തും പുറത്തുമുള്ള യാത്രകൾ, വിവിധ പരിപാടികൾ എന്നിവയെ വാക്കുകളിലും ചിത്രങ്ങളിലും വിവരിക്കുന്ന പുസ്തകത്തിന് 250ഓളം പേജുകളുണ്ട്. കർഷകർ, ശാസ്ത്രജ്ഞർ, ഡോക്ടർമാർ, യുവജനങ്ങൾ ഭരണകർത്താക്കൾ, വ്യവസായ പ്രമുഖർ, കലാകാരന്മാർ എന്നിവരുമായി നടത്തിയ സംഭാഷണങ്ങളുടെ ഏകദേശ രൂപവും പുസ്തകത്തിൽ ഉൾപ്പെടുത്തിയിരിക്കുന്നു. ആശയവിനിമയത്തിലൂടെ ജനങ്ങളുമായി ബന്ധപ്പെടുന്നതിനെപ്പറ്റിയും മറ്റും പ്രതിപാദിച്ചിരിക്കുന്ന പുസ്തകത്തിന്റെ മൂന്നാം പതിപ്പ്, ഉപരാഷ്ട്രപതിയുടെ പ്രഭാഷണം പിൻതുടരാൻ ആഗ്രഹിക്കുന്ന വിദ്യാർത്ഥികൾക്ക് ഒരു നിധിയാണ് എന്ന് കേന്ദ്ര മന്ത്രി ശ്രീ പ്രകാശ് ജാവഡേക്കർ പറഞ്ഞു. പ്രഭാഷണം ഒരു കലയാണെന്നും ഹൃദയത്തിൽ നിന്ന് സംസാരിക്കുന്ന ഉപരാഷ്ട്രപതിയുടെ ചിന്തകളും വികാരങ്ങളും പ്രസംഗത്തിൽ പ്രതിഫലിക്കുന്നുണ്ടെന്നും കേന്ദ്ര മന്ത്രി ശ്രീ രാജ്നാഥ് സിംഗ് അഭിപ്രായപ്പെട്ടു.
ഉപരാഷ്ട്രപതി എന്ന നിലയിൽ തന്റെ ദൗത്യങ്ങളെയും അതിന്റെ ഫലപ്രാപ്തിയെയും ആണ് പുസ്തകം പ്രാഥമികമായി അടയാളപ്പെടുത്തുന്നതെന്ന് ചടങ്ങിനെ അഭിസംബോധന ചെയ്തു കൊണ്ട് ശ്രീ എം. വെങ്കയ്യ നായിഡു പറഞ്ഞു. കഴിഞ്ഞ ഒരു വർഷം തിരക്കുപിടിച്ച പൊതു പരിപാടികൾ ഉണ്ടായിരുന്നു. ആദ്യഘട്ടത്തിൽ പ്രതിമാസം 20 ഓളം പരിപാടികളിൽ പങ്കെടുത്തിരുന്നു. ഇതിൽ 14 ബിരുദദാന ചടങ്ങുകളിലും എഴുപതോളം പൊതുപരിപാടികളിലും പ്രസംഗിച്ചതായും അദ്ദേഹം പറഞ്ഞു.
സമൂഹത്തിന്റെ എല്ലാ മേഖലയിലുള്ളവർക്കും പുസ്തകം പ്രചോദനം പകരുന്നതായി, ചടങ്ങിൽ കൃതജ്ഞത രേഖപ്പെടുത്തിയ കേന്ദ്ര വാർത്താവിതരണ പ്രക്ഷേപണ മന്ത്രാലയം സെക്രട്ടറി ശ്രീ അമിത് ഖാരെ അഭിപ്രായപ്പെട്ടു.
1500 രൂപ വിലയുള്ള പുസ്തകം പബ്ലിക്കേഷൻസ് ഡിവിഷൻ എംപോറിയത്തിൽ നിന്നോ രാജ്യമെമ്പാടുമുള്ള അംഗീകൃത ഏജൻസികളിൽ നിന്നോ നേരിട്ട് വാങ്ങാവുന്നതാണ്. ഓൺലൈനായി പുസ്തകം പബ്ലിക്കേഷൻസ് ഡിവിഷൻ വെബ്സൈറ്റ് വഴിയും ഭാരത്കോശ് പോർട്ടൽ വഴിയും ലഭ്യമാണ്. ഇ കൊമേഴ്സ് പ്ലാറ്റ്ഫോമായ ആമസോൺ. ഇൻ, ഗൂഗിൾ പ്ലേ ബുക്സ് എന്നിവ വഴി 1125 രൂപ നിരക്കിൽ  ഓൺലൈനായി പുസ്തകം വാങ്ങാവുന്നതാണ്.
അച്ചടി കോപ്പിക്ക് ദയവായി ഈ ലിങ്ക് സന്ദർശിക്കുക.
ഗൂഗിൾ ബുക്കിന് ദയവായി ഈ ലിങ്ക് സന്ദർശിക്കുക